Ey Tuba, baxışın yıxdı alәmi
Ey Tuba, baxışın yıxdı alәmi, 
Xumar gözün yenә qiyamәt eylәr, 
Kәbeyi-kuyini görәn kimsәnә 
Haşa ki, qiblәyә ziyarәt eylәr.

Qırqı başlı, topğun, tәrlan cilvәli, 
Görmәmişәm sәn tәk nazü qәmzәli, 
Sәrasәr yaxası qızıl düymәli, 
Baxdıqca üzünә fәxarәt eylәr.

Zahid baxsa zülfi-pәrişanına, 
Tәrk edәr mәscidi, gәlәr yanına, 
Sidqi-dildәn canın qatar canına, 
Huriyü qılmana mәlamәt eylәr.

Hәr kimsә ki, sәnә baxarsa gendәn, 
Bil ki, öyrәnibdir o halı mәndәn, 
Özgә tәvәqqeyim yox әsla sәndәn, 
Xәstә Salik sәnә zarafәt eylәr.
Qoşmalar